পুলিশ ও স্থানীয় সূত্রে জানায়, জেলার কালীগঞ্জ উপজেলার বারাজন গ্রামের ব্যবসায়ী ইবনে সাঈদ দুলালকে তার প্রতিবেশী নুরুজ্জামানের ছেলে শরিফুল ইসলাম মোবাইলে ফোন করে শনিবার সন্ধ্যায় লালমনিরহাট জেলা শহরে নিয়ে যায়। এরপর থেকে দুলাল আর বাড়িতে ফিরেননি। শরিফুলের নিকট পাওয়া যায় দুলালের মোটরসাইকেল। দুলালের পরিবার রবিবার দুপুরে আদিতমারী থানায় বিষয়টি অবগত করে এবং শরিফুলকে  পুলিশের হাতে সোপর্দ করে। রবিবার রাতে আদিতমারীর স্বর্ণামতি ব্রিজের নিচ থেকে পুলিশ দুলালের লাশ উদ্ধার করে। দুলালের ভাতিজা রাসেল মিয়া হত্যা মামলা দায়ের করেন।